Stephen Colbert

Stephen Tyrone Colbert (født 1964) er en amerikansk komiker, skuespiller, forfatter og satiriker som har mottatt 11 Emmy-priser og en Grammy Award.  

 Oppvekst og utdanning 
Stephen Colbert ble født i Washington D.C. som den yngste av 11 søsken, og vokste opp i James Island utenfor Charleston i South Carolina.  I 1974, da Stephen var 11år døde hans far og to av hans brødre i en flystyrt.  Hans mor tok med seg barna og flyttet til Charleston hvor familien drev en Bed & Breakfast i en historisk bygning.

Colbert studerte filosofi ved Hampden-Sydney college i Virginia, og byttet etter to år til Northwestern University for å studere teater. Som student var han med i en teatergruppe med David Schwimmer.

 Arbeidsliv og roller 
Etter studiene fikk Colbert jobb i "The Second City", en teatertropp som drev med improvisasjon og komedie.  I 1995 ble han med på TV-showet Exit 57 og etter det jobbet han et halvt år  på The Dana Carvey Show. Han var på audition til Saturday Night Live, men fikk ikke noen fast jobb der, men skrev noen sketsjer som freelancer. I 1997 fikk han prøve seg hos The Daily Show på Comedy Central, og etter å ha 20 forslag på rad som ble vist, fikk han fast jobb. 

Jon Stewart overtok som programleder for The Daily Show etter Craig Kilborn i 1999, og Colbert fikk rollen som en høyrevridd og dårlig informert reporter med navn Stephen Colbert, samt å skrive sketsjer. I en uke i 2002 var Colbert vikar for Stewart som programleder. I 2004 fikk Colbert og de andre forfatterne bak showet en Emmy for beste komedie. Teamet fikk også Emmy i 2005 og 2006.

Fra oktober 2005 til desember 2014 fikk Colbert sitt eget spin-off show, The Colbert Report, som parodierte politiske kommentatorer på tv-nyhetene. Karakteren hans i The Colbert Report var en parodi av Bill O'Reilly i hans The O'Reilly Factor og andre lignende programmer på amerikansk fjernsyn, mens i The Daily Show var han en nyhetsreporter utformet etter Stone Phillips.  Colbert ble nominert til Emmy hvert år fra 2006 til og med 2015 for showet, og han vant i 2008, 2010, 2013 og 2014.

 The Late Show på CBS 
I 2014 gav David Letterman seg som programleder, og Stephen Colbert overtok talkshowet The Late Show på CBS. The Late Show with Stephen Colbert hadde premiere 8. september 2015. I The Late Show var Colbert ikke lenger en karakter, men han var seg selv, og gjorde showet mye mer politisk en det hadde vært tidligere. Også dette shower ble Colbert nominert til Emmy for hvert år fra 2017 til og med 2025. I 2017 var han programleder for Emmy-utdelingen.

I 2023 streiket manusforfattere i USA, og Stephen Colbert slo seg sammen med de andre kjente talkshow-vertene Jimmy Fallon, Seth Meyers, Jimmy Kimmel, og John Oliver, og laget podcasten Strike Force Five for å kunne betale sine ansatte mens showene var lagt ned.

I 2025 ble det klart at CBS ville legge ned The Late Show etter 33 år på luften.  Det ble omtalt som en finansiell beslutning, men avgjørelsen kom like etter at Colbert hadde kritisert CBS for å godta et forlik på 16 millioner dollar med Donald Trump, og ikke kjempe for ytringsfriheten. Donald Trump uttalte at "Talentet hans er enda dårligere enn seertallene hans. Jeg hører at Jimmy Kimmel er neste." Colbert ble nominert til Emmy i 2025 og som et tegn på solidaritet startet Jimmy Kimmel, som var nominert i samme kategori, aksjonen "Jeg stemmer på Stephen".  Colbert vant Emmy for sitt show i 2025 og fikk stående applaus.  Dager etter ble Jimmy Kimmel Live! tatt av luften og de to komikerne ble et symbol på ytringsfrihetens vilkår i USA.   "Jimmy Kimmel Live!" kom tilbake på skjermen, mens "The Late Show with Stephen Colbert" skal ha sin siste sending i mai 2026. 

 Referanser 

 Eksterne lenker 



Kategori:Komikere fra USA
Kategori:Emmy-vinnere
Kategori:Personer fra USA av irsk opphav
Kategori:Personer fra Charleston i Sør-Carolina